


 ZAPISNIK

s 4. sjednice Općinskog vijeća Općine Žakanje
održane 29. studenog  2021. godine s početkom u 18,00 sati
u vijećnici Općine Žakanje

NAZOČNI: Dinko Ivičić, Nikolina Boldin, Damir Babić, Irena Hribljan, Dalibor Rahija,  Hrvoje Jurić, Valentina Jaklević, Zlatko Moravac

NISU NAZOČNI: Mirjana Bregar - opravdano,

OSTALI NAZOČNI: načelnik Danijel Jurkaš, pročelnica Jedinstvenog upravnog odjela Anita Srbelj-Dehlić

Predsjednik Općinskog vijeća Općine Žakanje, g. Dinko Ivičić pozdravio je sve nazočne i otvorio  4. sjednicu Općinskog vijeća Općine Žakanje.

Za 4. sjednicu Općinsko vijeća, dostavljeni su materijali i sljedeći

                                                                      DNEVNI RED

1. Usvajanje zapisnika s 3. sjednice Općinskog vijeća Općine Žakanje
2. Prijedlog Operativnog plana zimske službe u zimskom razdoblju 2021/2022. na području Općine Žakanje
3. Prijedlog Odluke o IV. izmjenama i dopuna Odluke o nerazvrstanim cestama 
4. Prijedlog Odluke o II. izmjenama i dopunama Odluke o komunalnoj naknadi
5. Prijedlog Odluke o I. izmjenama i dopunama Odluke o određivanju operativnih snaga i  pravnih osoba od interesa za sustav civilne zaštite Općine Žakanje
6. Prijedlog Odluke o davanju suglasnosti za prodaju zemljišta u vlasništvu Općine Žakanje, k.o. Pravutina
7. Prijedlog Odluke o davanju suglasnosti za prodaju zemljišta u vlasništvu Općine Žakanje, k.o. Bubnjarci
8. Prijedlog Odluke o razrješenju člana Nadzornog odbora Azelija eko d.o.o.
9. Prijedlog Odluke o imenovanju člana Nadzornog odbora Azelija eko d.o.o.
10. Prijedlog Odluke o razrješenju člana Nadzornog odbora Komunalno Ozalj d.o.o.
11. Prijedlog Odluke o imenovanju člana Nadzornog odbora Komunalno Ozalj d.o.o.
12. Prijedlog Odluke o primanju na znanje Odluke o razrješenju članova Skupštine Azelija eko d.o.o. i Odluke o imenovanju članova Skupštine Azelija eko d.o.o.
13. Prijedlog Odluke o primanju na znanje Odluke o razrješenju članova Skupštine Komunalno Ozalj d.o.o. i Odluke o imenovanju članova Skupštine Komunalno Ozalj

Dnevni red usvojen je JEDNOGLASNO sa 8 glasova ZA.

· Aktualni sat

Vijećnik Hrvoje Jurić postavio je pitanje u svezi opskrbe električnom energijom naselja Pravutina, odnosno u svezi prebacivanja trafostanice u Pravutini na distribucijsku mrežu HEP-ODS.  U raspravu su se uključili i ostali vijećnici.

Načelnik Danijel Jurkaš upoznao je prisutne s dopisom koji je Općinskom vijeću uputio MO Pravutina u kojem se navode podaci o namjeri HEP-a o prespajanju naselja Pravutina sa slovenske na hrvatsku elektroenergetsku mrežu, o stanju i kvaliteti postojeće mreže te o stavu mještana kojim se protive namjeri HEP-a.

Načelnik je pojasnio da je održan sastanak u Elektri Karlovac, kojem su prisustvovali predstavnici Općine, MO-a Pravutine  i Elektre. Predstavnici Elektre iznijeli su stav HEP-a da se svi dalekovodi koji se napajaju iz Slovenije prebace na hrvatsku elektroenergetsku mrežu. Još uvijek to odgađa, ali pitanje je koliko će se to još dugo moći. 

U raspravi o ovoj problematici svi su vijećnici podržali napore Pravutine da se prebacivanje ne izvrši sve dok se ne osiguraju kvaliteta i uvjeti opskrbe kakvu su do sada mještani Pravutina imali.
Nakon rasprave JEDNOGLASNO je sa 8 glasova ZA donesen zaključak da Općina Žakanje na sve moguće načine (pismenim putem, sastancima i sl) vrši pritisak na HEP da se što prije započne s rekonstrukcijom elektroenergetske mreže na cijelom području općine Žakanje a i šire, kako bi se osigurala bolja kvaliteta opskrbe električnom energijom. Prijedlog je i da se u ovu inicijativu uključi i Općina Ribnik koja istih problema s opskrbom električnom energijom. 

Vijećnik Zlatko Moravac postavio je pitanje kada će se postaviti lampa javne rasvjete u Pravutini kod mrtvačnice, odnosno kod kuće Josipa Crnića i lampa u Žakanju kod kuće Željka Radenčića. Također je postavio pitanje i u svezi sanacije divlje deponije u Pravutini.

Načelnik Danijel Jurkaš je odgovorio da je postavljanje navedenih lampi u planu te da će se iste uskoro i postaviti.

Pročelnica Anita Srbelj-Dehlić odgovorila je da je sanacija deponije predviđena projektom koji je odobren od FZOEU-a, te da je trenutno u fazi izrada Plana sanacije, a sami radovi trebali bi se izvršiti na proljeće.

Vijećnik Hrvoje Jurić istaknuo je kako zbog pojačanog korištenja teške mehanizacije dolazi do uništavanja poljskog puta prema Radenićima.

Načelnik Danijel Jurkaš je odgovorio kako se puno sredstava ulaže na nasipavanje i održavanje putova i apelira da kada se dogode slučajevi kada se znatno ošteti put, da se isto odmah bez odgode prijavi komunalnom redaru kako bi se moglo brzo postupati i naložiti onome tko je uništio put, da isti sanira u vlastitom trošku.

Vijećnica Valentina Jaklević pitala je kada će se urediti put koji će moći koristiti zakupnici poljoprivrednog zemljišta „Ekonomije“.

Načelnik Danijel Jurkaš odgovorio je kako su prošli tjedan obišli teren te dogovorili radove na uređenju puta koji će uskoro i započeti.


Ad1.) 
Općinsko vijeće Općine Žakanje jednoglasno je, sa 8 glasova ZA, usvojilo Zapisnik s 3. sjednice Općinskog vijeća Općine Žakanje.

Ad2.)
Pročelnica Anita Srbelj-Dehlić tumačila je prijedlog Operativnog plana zimske službe u zimskom razdoblju 2021/22 na području Općine Žakanje, objasnila je način organizacije zimske službe s popisom fizičkih i pravnih osoba koje će vršiti aktivnosti zimske službe.

Nakon kraće rasprave Općinsko vijeće Općine Žakanje je JEDNOGLASNO  s 8 glasova ZA donijelo Operativni plan zimske službe u zimskom razdoblju 2021/22 na području Općine Žakanje.

Ad3.)
Vijećnici Općinskog vijeća raspravljali su o prijedlogu Odluke o izmjenama i dopunama Odluke o nerazvrstanim cestama, te analizirali popis nerazvrstanih cesta.

Nakon kraće rasprave Općinsko vijeće Općine Žakanje JEDNOGLASNO je s 8 glasova ZA donijelo Odluku o IV. Izmjenama i dopunama Odluke o nerazvrstanim cestama na području općine Žakanje.

Ad4.)
Pročelnica Anita Srbelj-Dehlić tumačila je prijedlog Odluke o II. izmjenama i dopunama Odluke o komunalnom naknadi, objasnila je i obrazložila razloge pojedinih izmjena.

Vijećnica Irena Hribljan iznijela je svoje mišljenje kako se ne zalaže s ovim prijedlogom Odluke, barem ne u ovom trenutku. Tražila je da detaljnije obrazloži povećanje iznosa komunalne naknade troškovima koji će se tim prihodom pokriti. 

Pročelnica Anita Srbelj-Dehlić dodatno je objasnila da trenutni prihodi od komunalne naknade iznose približno 200.000,00 do 250.000,00 kuna dok se za održavanje i gradnju komunalne infrastrukture godišnje troši približno 2.000.000 kuna, te  je time opravdano povećanje komunalne naknade.

Vijećnica Irena Hribljan napomenula je kako ljudima treba detaljno objasnit zašto se povećava iznos obveze za komunalnu naknadu i što će za to dobiti. Isto tako je navela kako treba dodatno objasniti promjene zona naselja jer nije razlog za povećanje komunalne naknade to što je u naselju izgrađena nova cesta.

Pročelnica Anita Srbelj-Dehlić odgovorila je kako je Proračun Općine Žakanje za 2022. godinu trenutno u postupku javnog savjetovanja, a održana je i javna prezentacija prijedloga Proračuna kada su svi imali priliku tražiti pojašnjenja planiranih rashoda i prihoda, ali na koju nitko od mještana Općine Žakanje nije došao. Također je pojasnila da je većina naselja razvrstana u I. zonu budući da je u svima izgrađenost komunalne infrastrukture na istom nivou te je i opravdano da budu u istoj zoni. 

Vijećnik Hrvoje Jurić tražio je konkretno pojašnjenje na primjeru koliki je trenutno iznos komunalne naknade u jednom naselju a koliko će biti po novoj odluci.

Pročelnica Anita Srbelj-Dehlić iznijela je jedan primjer da za jednu kuću cca 200 m2 koja se nalazi u III. zoni komunalna naknada iznosi cca 200 kn godišnje, dok bi prema prijedlogu nove Odluke iznosila cca 400 kn.

Nakon rasprave Općinsko vijeće Općine Žakanje pristupilo je glasanju te je  Odluka o II. izmjenama i dopunama Odluke o komunalnoj naknadi usvojena sa 6 glasova ZA i 2 glasa SUZDRŽAN.

Ad5.)
Pročelnica Anita Srbelj-Dehlić tumačila je da se predlaže izmjena i dopuna Odluke o određivanju operativnih snaga i pravnih osoba od interesa za sustav civilne zaštite  Općine Žakanje sukladno smjernici Službe civilne zaštite Karlovac.

Općinsko vijeće Općine Žakanje je JEDNOGLASNO s 8 glasova ZA donijelo Odluku o I. izmjenama i dopunama Odluke o određivanju operativnih snaga i pravnih osoba od interesa za sustav civilne zaštite  Općine Žakanje.

Ad6.)
Općinsko vijeće Općine Žakanje razmatralo je prijedlog Odluke o davanju suglasnosti za prodaju zemljišta u vlasništvu Općine Žakanje, k.o. Pravutina te je nakon kraće rasprave istu donijelo JEDNOGLASNO s 8 glasova ZA.

Ad7.)
Općinsko vijeće Općine Žakanje razmatralo je prijedlog Odluke o davanju suglasnosti za prodaju zemljišta u vlasništvu Općine Žakanje, k.o. Bubnjarci te je nakon kraće rasprave istu donijelo JEDNOGLASNO s 8 glasova ZA.

Ad8.)
Nakon kraće rasprave Općinsko vijeće Općine Žakanje donijelo je JEDNOGLASNO s 8 glasova ZA Odluku o razrješenju člana Nadzornog odbora Azelija d.o.o. kojom se razrješuje dosadašnji član NO-a Ines Nastav.

Ad9.)
[bookmark: _Hlk89248976]Nakon kraće rasprave Općinsko vijeće Općine Žakanje donijelo je JEDNOGLASNO S 8 glasova ZA Odluku o imenovanju člana Nadzornog odbora Azelija eko d.o.o. kojom se za člana imenuje Damir Babić.




Ad10.)
[bookmark: _Hlk89249043]Nakon kraće rasprave Općinsko vijeće Općine Žakanje donijelo je JEDNOGLASNO s 8 glasova ZA Odluku o razrješenju člana Nadzornog odbora Komunalno Ozalj d.o.o. kojom se razrješuje dosadašnji član NO-a Krešimir Hribljan.

Ad11.)
Nakon kraće rasprave Općinsko vijeće Općine Žakanje donijelo je JEDNOGLASNO s 8 glasova ZA Odluku o imenovanju člana Nadzornog odbora Komunalno Ozalj d.o.o. kojom se za člana imenuje Marko Boldin.

Ad12.)
[bookmark: _Hlk89249247]Nakon kraće rasprave Općinsko vijeće Općine Žakanje donijelo je JEDNOGLASNO s 8 glasova ZA Odluku o primanju na znanje Odluke o razrješenju članova Skupštine Azelija eko d.o.o. kojom se razrješuju dosadašnji članovi Kristijan Laić i Irena Hribljan, i Odluke o imenovanju članova Skupštine Azelije eko d.o.o. kojom se za članove imenuju Kristijan Laić i Irena Hribljan.

Ad13.)
Nakon kraće rasprave Općinsko vijeće Općine Žakanje donijelo je JEDNOGLASNO s 8 glasova ZA Odluku o primanju na znanje Odluke o razrješenju članova Komunalno Ozalj d.o.o. kojom se razrješuju dosadašnji članovi Danijel Jurkaš i Marko Boldin, i Odluke o imenovanju članova Skupštine Komunalno Ozalj d.o.o. kojom se za članove imenuju Danijel Jurkaš i Dalibor Rahija.

4. sjednica Općinskog vijeća Općine Žakanje završila je u 19,30 sati.

U privitku ovog Zapisnika nalazi se tonski zapis s 4. sjednice Općinskog vijeća.

Zapisničar:								Predsjednik Općinskog vijeća:

__________________							_______________________                       Anita Srbelj-Dehlić	 						Dinko Ivičić

